|
|
Қырҭтәыла "Ашәарҭадара аиламгара агарантиақәа рзи
аибашьра аламгарази аиқәшаҳаҭра" аҧсахрақәа аланагало иалагар, ҳара уи
ҳнапы ҳзаҵаҩӡом,"- иҳәеит иахьа апресс-конференциаҿы Аҧсны апрезидент
Сергеи Багаҧшь.
Уи ишиҳәаз ала, ҧхынҷкун 6-7 рзы қырҭтәыла
аконфликтқәа рҭышәныртәаларазы аҳәынҭқарратә министр Георги Хаиндрава
Аҟәа иҟазаара аан Аҧсны аҳәаанырцәтәи аусқәа Рминистр Сергеи Шамбеи
иареи ООН Амаӡаныҟәгаҩ Хада ихаҭарнак ҷыда Ҳаиди Талиавини
лыбжьаҟазарала ари адокумент аус адулара инагӡаны ихдыркәшеит.
"Аха ҳара еиҭа иҳаҳауеит қарҭынтәи агәаанагара, уи
аҧсахрақәа алагалатәуп ҳәа, ари ҳара ақәшаҳаҭхашьа ҳамам," - иаҵшьны
иазгәеиҭеит Багаҧшь.
Апрезидент иажәақәа рыла, адокумент ахала амч аиоуны
изыҟалом, ашәарҭадара аиламгареи аибашьра аламгареи рзы игарантцәаны
иҟамлар абжьаҟазацәа, зегь раҧхьаӡа - Урыстәылатәи Афедерациа, иара убас
ООН.
"Қырҭтәыла апрезидент Михаил Саакашьвили иҧылара
акәзар, уи ҟалар ҟалоит, аха "Ашәарҭадара аиламгара агарантиақәа рзи
аибашьра аламгарази аиқәшаҳаҭра" анапаҵаҩра ашьҭахь,"- иҳәеит Багаҧшь.
Аҧсныпресс 28.12.2005